CELEX: C2006/096/13
Language: lt
Date: 2006-04-22 00:00:00
Title: Byla C-104/06  2006 m. vasario 22 d.  Europos Bendrijų Komisijos pareikštas ieškinys Švedijos Karalystei

22.4.2006   
            
            
               LT
            
            
               Europos Sąjungos oficialusis leidinys
            
            
               C 96/7
            
         2006 m. vasario 22 d. Europos Bendrijų Komisijos pareikštas ieškinys Švedijos Karalystei
   (Byla C-104/06)
   (2006/C 96/13)
   Proceso kalba: švedų
   2006 m. vasario 22 d. Europos Bendrijų Teisingumo Teisme buvo pareikštas Europos Bendrijų Komisijos, atstovaujamos advokatų L. Ström van Lier ir R. Lyal, nurodžiusių adresą dokumentams įteikti Liuksemburge, ieškinys Švedijos Karalystei.
   Komisija Teisingumo Teismo prašo:
   
               1)
            
            
               Pripažinti, kad priimdama ir palikdama galioti teisės aktą, pagal kurį iš būsto, kuriame gyvena savininkas, pardavimo atsiradusio kapitalo prieaugio apmokestinimo atidėjimas, kai apmokestinamas asmuo įsigyja naują gyvenamąjį būstą, yra leidžiamas, tik jeigu parduotas gyvenamasis būstas ir įsigytas gyvenamasis būstas yra Švedijos teritorijoje, Švedijos Karalystė neįvykdė įsipareigojimų pagal EB 18, 39, 43 straipsnius ir 56 straipsnio 1 dalį bei EEE 28, 31 ir 40 straipsnius.
            
         
               2)
            
            
               Priteisti iš Švedijos Karalystės bylinėjimosi išlaidas.
            
         Ieškinio pagrindai ir pagrindiniai argumentai
   Švedijos pajamų mokesčio įstatyme yra nuostatos dėl privataus nekilnojamo turto pardavimo apmokestinimo atidėjimo ir su tuo susijusių teisių. Mokesčių mokėtojas gali atidėti mokėjimą, jeigu jis ar ji atsiskaito už kapitalo prieaugį dėl nuolatinio būsto Švedijoje pardavimo ir įsigijo ar ketina įsigyti kitą gyvenamąjį būstą Švedijoje, į kurį jis ar ji persikraustė ar ketina persikraustyti. Vis dėlto negalima atidėti mokesčių mokėjimo, jeigu parduotas ir naujai įsigytas nuosavas būstas yra už Švedijos ribų. Ši sąlyga yra akivaizdi EB sutartyje ir EEE susitarime numatytų pagrindinių laisvių įgyvendinimo kliūtis.
   Švedijos normos nėra tinkamos Švedijos mokesčių sistemos darnumui užtikrinti, nes to paties mokesčių mokėtojo atžvilgiu nėra tiesioginio ryšio tarp mokestinės naudos (atidėto apmokestinimo) ir kompensavimo už šią naudą per mokestinę rinkliavą taikant tą patį apmokestinimą. Bet kuriuo atveju Švedijos taisyklės yra neproporcingos jomis siekiamo tikslo atžvilgiu.